CELEX: C2006/281/68
Language: et
Date: 2006-11-18 00:00:00
Title: Kohtuasi T-253/06 P: Olivier Chassange'i 8. septembril 2006 esitatud apellatsioonkaebus Euroopa Ühenduste Avaliku Teenistuse Kohtu 29. juuni 2006.  aasta määruse peale kohtuasjas F-11/05: Chassange v . komisjon

18.11.2006   
            
            
               ET
            
            
               Euroopa Liidu Teataja
            
            
               C 281/38
            
         Olivier Chassange'i 8. septembril 2006 esitatud apellatsioonkaebus Euroopa Ühenduste Avaliku Teenistuse Kohtu 29. juuni 2006. aasta määruse peale kohtuasjas F-11/05: Chassange v. komisjon
   (Kohtuasi T-253/06 P)
   (2006/C 281/68)
   Kohtumenetluse keel: prantsuse
   Pooled
   
      Hageja: Olivier Chassange (Brüssel, Belgia) (esindajad: advokaadid S. Rodrigues ja C. Bernard-Glanz)
   
      Teine menetluspool: Euroopa Ühenduste Komisjon
   Apellandi nõuded
   
               —
            
            
               tühistada Euroopa Ühenduste Avaliku Teenistuse Kohtu 29. juuni 2006. aasta määrus kohtuasjas F-11/05: Chassange v. komisjon;
            
         
               —
            
            
               rahuldada apellandi esimeses astmes esitatud tühistamisnõue ja kahju hüvitamise nõue
            
         
               —
            
            
               mõista kõik kohtukulud välja kostjalt.
            
         Väited ja peamised argumendid
   Apellatsioonkaebuse esimese väitega väidab apellant, et Avaliku Teenistuse Kohus on rikkunud menetlusnorme, millega ta on kahjustanud apellandi kaitseõigust, kuna apellandil ei olnud võimalust esitada oma märkusi dokumentide kohta, millele Avaliku Teenistuse Kohus rajas oma argumentatsiooni, ning ka seetõttu, et teatud tõendeid ja dokumente, mis menetluse käigus esitati, ei võetud arvesse. Teise väitega väidab apellant, et Avaliku Teenistuse Kohus on rikkunud ühenduse õigust, kuna ta moonutas hagiavalduse väiteid ja tõlgendas ebaõigesti Euroopa ühenduste ametnike personalieeskirjasid. Samuti leiab ta, et Avaliku Teenistuse Kohus on asjaolude hindamisel teinud mitmeid ilmseid hindamisvigu.